Malborki linnus

Malborki linnus (saksa keeles Ordensburg Marienburg; poola keeles Zamek w Malborku) on endine Saksa ordu linnus Poola põhjaosas Pomorze vojevoodkonnas Malborki linnas Nogati jõe ääres. Linn on tekkinud Malborki linnuse ümber.
pisi|left
pisi|
Selle rajamine algas 1274. Hiigelehitise rajamiseks kasutati üle miljoni tellise ning ehitustööd kestsid umbes 230 aastat. Linnus koosneb kolmest linnusest, neist ülemist, keskmist ja alumist eraldavad tornid ja kuivad vallikraavid. 
pisi|left
pisi|
Malborki linnusest sai 14. sajandil Saksa ordu keskus. Jõgi ja madal kallas lubasid linnuse juurde sõita isegi merelaevadel. Linnust kaitses omal ajal umbes 3000 relvavenda.

Teise maailmasõja ajal tehti Malbork sisuliselt maatasa.

Pärast sõda hakati seda taastama. Malborki Maarja kirik, mis oli täielikult taastatud just enne sõda ja sõjas uuesti purustati, jäeti osaliselt varemeisse. Praegu on Malborki linnus suurim telliskivist ehitatud linnus ja ühtlasi suurim gooti stiilis linnus maailmas. Alumise linnuse müürid piiravad 21 hektari suuruse ala.

1997. aastal kanti Malborki linnus UNESCO maailmapärandi nimistusse.

Välislingid
Malborki linnuse muuseumi koduleht Poola, inglise ja saksa keeles
Virtuaaltuur

Kategooria:Pomorze vojevoodkond
Kategooria:Poola linnused
Kategooria:Tellisgootika ehitised
Kategooria:UNESCO maailmapärandi nimistu objektid Poolas
Kategooria:Saksa ordu